open-index/open-wikipedia-markdown huggingface dataset:
Fences (skuespill)

***Fences*** er et skuespill fra 1983 skrevet av August Wilson. Handlingen foregår i 1950-årene, og *Fences* er den sjette delen av Wilsons skuespillserie «The Pittsburgh Cycle». I likhet med de andre teaterstykkene i serien handler *Fences* blant annet om afrikansk-amerikanere og raseforhold. Skuespillet vant Pulitzerprisen for drama og en Tony Award for beste skuespill i 1987. Teaterstykket har blitt satt opp flere ganger og ble filmatisert i 2016.

## Oppsetninger
*Fences* hadde urpremiere på Broadway i 46th Street Theatre 26. mars 1987, og visningene varte til 26. juni 1988. Det var til sammen 525 forestillinger og 11 forhåndsvisninger. Oppsetningen ble regissert av Lloyd Richards med James Earl Jones (Troy Maxson), Mary Alice (Rose), Ray Aranha (Jim Bono), Frankie Faison (Gabriel) og Courtney B. Vance (Cory) i rollene.

Oppsetningen vant Tony Awards for beste skuespill, beste mannlige hovedrolle i et skuespill (James Earl Jones), beste kvinnelige birolle i et skuespill (Mary Alice) og best regi i et skuespill (Lloyd Richards). Den ble også nominert til Tony Awards for beste mannlige birolle i et skuespill (Faison og Vance).

Den andre oppsetningen på Broadway hadde premiere i Cort Theatre 26. april 2010. Den ble regissert av Kenny Leon med Denzel Washington og Viola Davis i hovedrollene som ekteparet Troy og Rose Maxson. Oppsetningen ble nominert til ti Tony Awards og vant tre for beste nye oppsetning av et skuespill, beste mannlige hovedrolle i et skuespill (Denzel Washington) og beste kvinnelige hovedrolle i et skuespill (Viola Davis).

I 2013 hadde nok en oppsetning premiere i Storbritannia med Lenny Henry i hovedrollen som Troy Maxson. Den ble regissert av Paulette Randall.

## Filmatisering

En filmatisering av *Fences* ble utgitt i 2016. Den ble regissert av Denzel Washington og hadde Washington og Viola Davis i hovedrollene som Troy og Rose Maxson. Filmen ble utgitt i USA 25. desember 2016. Den fikk god kritikk og ble utpekt av Det amerikanske filminstituttet som en av de beste filmene fra 2016. Filmversjonen har vunnet flere bransjepriser, blant annet en Golden Globe for beste kvinnelige birolle (Davis). Den ble nominert til fire Oscar-priser: beste film, beste mannlige hovedrolle (Washington), beste kvinnelige birolle (Davis) og beste filmatisering (August Wilson, posthum nominasjon).

## Referanser


## Eksterne lenker
*
NOU 2016: 23, Banklovkommisjonen

**NOU 2016:23  «Innskuddsgaranti og krisehåndtering i banksektoren»** er en norsk offentlig utredning (NOU) fra Banklovkommisjonen. Utredningen ble overlevert til Finansdepartementet 26. oktober 2016. Det var utredning nr. 30 fra Banklovkommisjonen. I utredningen framla kommisjonen et utkast til lovgivning om innskuddsgaranti og offentlig administrasjon av insolvente banker og kredittforetak.

## Referanser
Bradford Young

**Bradford Marcel Young** (født 6. juli 1977 i Louisville i Kentucky) er en amerikansk Filmfotograf. Han ble nominert til Oscar for beste kinematografi i 2017 for fotoarbeidet på science fiction-filmen *[[Arrival (film)|Arrival]]*. Young har også takket ja til å være filmfotograf på en ny antologifilm om *[[Star Wars]]*-figuren Han Solo.

## Filmografi
* *White Lies, Black Sheep* (2007)
* *[[Pariah]]* (2011)
* *[[Restless City]]* (2011)
* *[[Middle of Nowhere (film)|Middle of Nowhere]]* (2012)
* *[[Ain't Them Bodies Saints]]* (2013)
* *[[Mother of George]]* (2013)
* ** (2013)
* *[[Selma (film)|Selma]]* (2014)
* *[[A Most Violent Year]]* (2014)
* *[[Pawn Sacrifice]]* (2015)
* *[[Arrival (film)|Arrival]]* (2016)
* *[[Where Is Kyra?]]* (2017)

## Referanser


## Eksterne lenker
*
Ncurses

**ncurses** (new curses) er et POSIX-kompatibelt programvarebibliotek for Unix og Unix-lignende operativsystemer. Programmet søger for et applikasjonsprogrammeringsgrensesnitt som tillater programmerere å skrive tekstbaserte brukergrensesnitt på en terminal-uavhengig måte. Det er et verktøy for å utvikle applikasjonsprogramvare som kjører under en terminalemulator, på en måte som er «GUI»-lignende. Den optimaliserer også skjermforandringer, for å redusere latensen som oppleves ved bruk av Unix-skall.

Første versjon ble lansert i 1993. Siste versjon er versjon 6.0 som ble lansert 8. august 2015.

## Referanser


## Eksterne lenker
*
Ragnvald Olsen (motstandsmann)

**Ragnvald Olsen** (senere **Ragnvald Vestel**, født 1909, død 1989) var en norsk motstandsmann født på Merdø utenfor Arendal og en av lederne av Milorgs Kampgruppe 3. Vestel var politikonstabel ved Arendal politikammer da krigen brøt ut, og ble tidlig tatt opp i Milorg. 

Vestels etterretningsarbeid på Sørlandet ble etterhvert avslørt av Gestapo som førte til at det ble utstedt arrestordre på ham. På spektakulært vis greide Vestel å flykte til London via Oslo og Sverige utkledd som katolsk prest under aliaset «Pastor Hök».

## Referanser
Aribert Wäscher

**Aribert Wäscher** (født *Robert Ernst Wilhelm Wäscher* 1. desember 1895 i Flensburg, død 14. desember 1961 i Berlin) var en tysk forfatter og skuespiller.

## Filmer (utvalg)
* 1920 : *[[Das Fest der schwarzen Tulpe]]*
* 1925 : *[[De utstøtte]]*
* 1926 : *Menschen untereinander*
* 1928 : *[[Demimonde-prinsessen]] (Prinzessin Olala)* 
* 1933 : *[[Viktor und Viktoria]]*
* 1935 : *Amphitryon - Aus den Wolken kommt das Glück*
* 1941 : *[[På gjensyn, Franziska]] (Auf Wiedersehn, Franziska)*
* 1941 : *[[Den svenske nattergal]]*
* 1948 : *[[Berliner Ballade]]*

## Referanser


## Eksterne lenker
* 
*
Rank Organisation

**Rank Organisation** var et britisk underholdningsskonglomerat som ble grunnlagt av industrimannen J. Arthur Rank i april 1937. Det ble raskt det største og mest vertikalt integrerte filmselskapet i Storbritannia, eide produksjons-, distribusjonsnett og kinolokaler. Det var også involvert i produksjon av radio, TV og kopimaskiner (som en av eierne av Rank Xerox). Selskapets navn opphørte i februar 1996 da navnet og noen av de gjenværende eiendeler ble absorbert i den nylig dannede Rank Group Plc. og i årene som fulgte ble virksomheten bare en skygge av sitt tidligere selv, med all gjenværende drift konsentrert i gambling.

Selskapets logo, mannen som slår på gonggongen, ble først brukt i 1935 av gruppens distribusjonselskap, *General Film Distributors* og ble alltid brukt i filmens begynnelse, når rulleteksten med rollelisten ble kjørt. Den var et ikonisk filmemblem.
Amicus curiae

En ***amicus curiae*** (bokstavelig, ***venn av retten***; flertall, ***amici curiae***) er en som ikke er en part i en sak og ikke har noen forbindelse til noen av partene, men som assisterer retten ved å tilby informasjon som er relevant for saken. Avgjørelsen om informasjonen skal tas med ligger til retten å bestemme. Uttrykket *amicus curiae* er latin

I norsk rett er det ingen generell adgang til å opptre som *amicus curiae,* hovedregelen er at det bare er partene som kan foreta prosesshandlinger. Partshjelpsordningen er et generelt unntak der partshjelperen kan foreta enkelte prosesshandlinger til fordel for en part. Tvisteloven § 15-8 gir stiftelser, foreninger og offentlige organer mulighet til å fremme skriftlige innlegg som belyser almenne interesser som en rettssak reiser. Det er opp til domstolen å vurdere om innlegget skal legges til grunn i sakens avgjørelsesgrunnlag jf. lovens § 15-8(2). Denne bestemmelsen gir ellers ingen rettigheter for den som avgir et slikt skriftlig innlegg.

USAs høyesterett tillater utstrakt deltakelse av amicus curiae og omfanget har økt siden andre verdenskrig. Opprinnelig var dette en måte for domstolen å få tilført relevant og nøytral informasjon, og har senere utviklet seg til en betydelig påvirkningsaktivitet. Amicus curiae er kjent fra USAs høyesterett siden 1812.

Amicus er kjent fra romerretten og har forekommet i begrenset antall i franske domstoler. Amicus var opprinnelig en upartisk tilskuer som på eget initiativ fremmet forslag, fakta eller juridiske betraktninger til domstolen.

## Referanser
Sicardia

* 

***Sicardia*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned. (Tidligere ble gruppen regnet som en egen familie, Aphodiidae).

## Utseende
Små (ca. 2,5 - 3 millimeter), avlange, blankt brunrøde gjødselbiller. Pronotum er mye bredere enn langt, blankt, spredt punktert, men uten tverrfurer. Dekkvingene har markerte punktrader.

## Levevis
Billene er knyttet til råtnende plantemateriale, som kompost og møkk.

## Utbredelse
Slekten er utbredt i Nord-Afrika (Tunisia, Libya).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Psammodiini Mulsant, 1842 
******* Understammen Psammodiina
******** Slekten ***Sicardia*** Reitter, 1896 
********* *[[Sicardia boiteli]]* Normand, 1938
********* *[[Sicardia psammodiformis]]* Reitter, 1896

## Kilder

* Fauna Europaea Web Service Version 2.4 (2011) Utbredelsesdatabase over europeiske dyr 
* biolib.cz - Oversikt over stammer og slekter

## Eksterne lenker
* Bilde av ''Sicardia psammodiformis''
* 
*
Drepanocanthus

***Drepanocanthus*** er en slekt av biller som hører til familien skarabider (Scarabaeidae).

## Utseende
Små til middelstore, blanke gjødselbiller.

## Levevis
Disse billene har larver som utvikler seg i møkk.

## Utbredelse
Slekten er utbredt i det sørlige Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Aphodiini Leach, 1815
******* Understammen *[[Proctophanina]]*
******** Slekten ***Drepanocanthus*** Péringuey, 1901
********* *[[Drepanocanthus acanthotarsis]]* Péringuey, 1901
********* *[[Drepanocanthus connexus]]* Péringuey, 1901
********* *[[Drepanocanthus eximius]]* Péringuey, 1901
********* *[[Drepanocanthus intrusus]]* Péringuey, 1901
********* *[[Drepanocanthus lineatus]]* (Wiedemann, 1823)
********* *[[Drepanocanthus maniculus]]* Petrovitz, 1961
********* *[[Drepanocanthus mineti]]* Bordat, 1993
********* *[[Drepanocanthus nasutus]]* Harold, 1869

## Kilder
* Fauna Europaea Web Service Version 2.4 (2011) Utbredelsesdatabase over europeiske dyr 
* biolib.cz - Oversikt over stammer og slekter

## Eksterne lenker
*
Marianne Westman

**Ingeborg ''Marianne'' Westman**, født 17. juni 1928 i Falun, Dalarna, død 15. januar 2017 i Falun, var en svensk designer, keramiker og tekstildesigner. Hun anses å være en av Sveriges fremste designere av porselensserviser.

## Liv og virke
### Oppvekst og utdannelse
Marianne Westman vokste opp i Falun. Som attenåring begynte hun på Konstfacks keramikklinje i Stockholm, der hun hadde Edgar Böckman som lærer. 

### Designkarrieren
#### Rörstrand
I 1950 ble hun ansatt først på prøve, og deretter med fast kontrakt, ved Rörstrand i Lidköping. Hun forble ved Rörstrand til 1971, og fikk tilnavnet "porslinsmamma" der. På Rörstrand formga Westman blant annet de nå klassiske, naturinspirerte servisene *Picknick* og det blåblomstrede *Mon Amie* (1952). Begge blir nå omtalt som typiske eksempler på skandinavisk 1950-tallsdesign. I 2008 begynte Rörstrand å produsere Mon Amie på nytt; i den nyproduserte serien anvendes dekoren på nye modeller for koppenes og skålenes vedkommende. Picknick produseres ikke lengre hos Rörstrand, men dekoren har blitt gjenbrukt på nyproduserte tekstiler (fra Almedahls) og serveringsbrett. De fleste av Marianne Westmans serviser er utstilt på Rörstrands museum i Lidköping.

#### Skrufs glasbruk
I årene 1972–77 arbeidet hun på Skrufs glasbruk. Der utformet hun serien *Le Chef* og ostefatene *Provence*.

#### Frilans i Tyskland
I perioden 1972–93 frilanset Marianne Westman for Hutschenreuther og for Arzbergs porselensfabrikker i Bayern i Tyskland. Da tegnet hon servisene *Falun* og *Kristina*.

#### Tekstildesign i Falun
Marianne Westmans søsken Bruno og Inga-Lill Westman og mor Margit Westman startet 1952 håndtrykksatelieret Westmans Textilateljé i Villastaden i Falun. Marianne Westman bosatte seg i Falun i 1977 og formga mønstre for familiens tekstilatelier.

## Porselensmønstre av Marianne Westman for Rörstrand
* Anemon (flintgods 1965–68)
* Annika (stengods, 1972–81)
* Aroma
* Cherie
* Elisabeth (stengods, 1969–81)
* Evergreen
* Flori
* Frisco
* Göran
* Inga
* Lisa (stengods)
* Lotta (stengods, 1966–74)
* Maya (stengods, 1965–79)
* Menu 
* Mira Mare (stengods, 1972–77)
* Mon Amie (1952–87, 2008– )
* My garden
* Petra 
* Peru
* Picknick I och II (1956–69)
* Piggelin
* Pomerans
* Pomona (1956–71)
* Red top  (1956–67)
* Sippa

## Referanser


## Eksterne lenker
* Oversikt med bilder over Rörstrands porselensserier 
* Marianne Westman presenteres på Rörstrands nettsider
Unix-filosofien

**Unix-filosofien** er en mengde med kulturelle normer og filosofiske tilnærmelser som ble utviklet av Ken Thompson, og som forsvarer minimalistisk og modulær programvareutvikling. Filosofien er basert på erfaringene til ledende utviklere av operativsystemet UNIX. Tidlige utviklere av UNIX bragte modularitet og gjenbrukbarhet inn i programvarepraksisen og i utviklingsverktøyene. Over tid oppstod det et sett med kulturelle normer som ble viktig for utviklingen av UNIX selv.

Unix-filosofien legger vekt på å lage enkle, korte, klare, modulære og utvidbare kodeeksempler, som kan utvides av andre utviklere enn deres skapere. Unix-filosofien støtter et modulært design fremfor et monolittisk design.

## Litteratur
* *[http://cm.bell-labs.com/cm/cs/upe/ The Unix Programming Environment]* av Brian Kernighan og Rob Pike, 1984
* *[http://harmful.cat-v.org/cat-v/ Program Design in the UNIX Environment]* av Pike and Kernighan
Cressida Dick

**Cressida Rose Dick** (født oktober 1960) er en britisk politileder som fra 2017 til 2022 var Commissioner of Police of the Metropolis. Før dette var hun generaldirektør i Foreign and Commonwealth Office. 

I februar 2017 ble det kunngjort at hun ville bli utnevnt av dronning Elisabeth II til Commissioner of Police of the Metropolis, som etterfølger til Bernard Hogan-Howe. Dick er som leder av Metropolitan Police Service i London den første kvinne som leder den største politistyrken i Storbritannia. 

Dick kunngjorde i februar 2022 at hun vil gå av som følge av at borgermester i London Sadiq Khan hadde uttrykt at han ikke lengre hadde tillit til henne. Politiet hadde ifølge Kahn ikke gjennomgått den nødvendige kulturendring som ellers i samfunnet. Politistyrken inneholdt tjenestepersoner som «viste sterke kvinnefiendlige og andre diskriminerende holdninger».

Hun ble i forbindelse med Theresa Mays avgang som statsminister i 2019 utnevnt til kommandørdame (DBE) av Order of the British Empire.

## Referanser
Törten

**Törten** er en bydel i Dessau-Roßlau, en by i den tyske delstaten Sachsen-Anhalt. Bydelen ligger ved elven Mulde sørøst i byen. Törten er fremfor alt kjent for sin bebyggelse oppført i modernistisk stil (funksjonalistisk), i andre halvpart av 1920-årene. Bebyggelsen ble tegnet av blant andre Walter Gropius og Hannes Meyer som begge tilhørte Bauhaus-skolen.

I 2017 ble fem bygninger i Törten, Peterholzstrasse 40, 48 og 56, og Mittelbreite 6 og 14, ble oppført på UNESCOs liste over verdens kulturarv.

## Referanser
Diggi-loo diggi-ley

«**Diggi-loo diggi-ley**» er en svensk popsang som vant Eurovision Song Contest 1984 for Sverige. Sangen ble fremført av de tre brødrene Per, Richard og Louis Herrey, best kjent under navnet Herreys. Sangen var komponert av Torgny Söderberg, mens Britt Lindeborg skrev teksten. Dette var Sveriges andre seier i konkurransen, og «Diggi-loo diggi-ley» ble en mindre hit i Europa etter seieren. I Norge nådde den en femteplass på VG-lista.

## Eurovision Song Contest
Sangen var en av ti som deltok i svenske Melodifestivalen i Göteborg 25. februar 1984. Der avanserte «Diggi-loo diggi-ley» og Herreys til superfinalen og vant til slutt med . Sangen ble dermed Sveriges bidrag til Eurovision Song Contest i Luxembourg lørdag 5. mai.

I den internasjonale finalen var Sverige det første landet ut på scenen av , og de tre Herreys-brødrene hadde på seg gullstøvler og sørget for en energisk opptreden av sangen. Utover i avstemningen tok Sverige etter hvert en overraskende ledelse. På forhånd var det italienske bidraget «I treni di Tozeur» og Irland med «Terminal 3» de største favorittene, men Sverige tok til slutt en uventet seier med 145 poeng – åtte poeng foran Irland. Den norske juryen ga  til «Diggi-loo diggi-ley». Under seiersfremføringen sang Herreys en engelsk versjon av sangen.

## Etter seieren
I ukene etter seieren tok «Diggi-loo diggi-ley» seg inn på hitlistene i flere europeiske land, blant annet i Norge. Den friske og energiske opptredenen fra brødrene Herreys fikk også mye ros, men deler av musikkbransjen var negative og omtalte gruppen som «de dansende deodorantene», på grunn av brødrenes glatte og pene utseende. Sangens tulle-tittel ble også kritisert og latterliggjort.

Den største hiten dette året fikk imidlertid Italias «I treni di Tozeur» (norsk: *Togene i Tozeur*). Tross en femteplass i Eurovision Song Contest gikk «I treni di Tozeur» inn på en rekke singellister over hele Europa.

Herreys fikk imidlertid en betydelig karriere, blant annet i Skandinavia og deler av Øst-Europa. Trioen ble invitert til å delta i Sopotfestivalen i 1985, Jernteppets svar på Eurovision Song Contest. Der vant de konkurransen med sangen «Summer Party», noe som banet vei for flere opptredener i Øst-Europa. Mot slutten av 1980-årene gikk brødrene hver til sitt, men de har hatt en rekke gjenforeninger og gjesteopptredener siden.

## Listeplasseringer

## Referanser
J’aime la vie

**«J'aime la vie»** (norsk oversettelse: *jeg elsker livet*) er en franskspråklig popsang som vant Eurovision Song Contest 1986 for Belgia. Sangen ble fremført av den da 13 år gamle Sandra Kim og er komponert av Jean Paul Furnémont og Angelo Crisci, mens Rosario Marino skrev teksten. Dette var Belgias første – og hittil eneste – seier i konkurransen, og sangen fikk en viss kommersiell suksess etter finalen. 
## Eurovision Song Contest
Sangen var en av ni som deltok i den belgiske nasjonale finalen i Brussel 2. mars 1986. I finalen ble Sandra Kim erklært som vinner med «J'aime la vie», og hun ble dermed Belgias bidrag til Eurovision Song Contest i Bergen lørdag 3. mai.

I den internasjonale finalen var Sandra Kim en stor forhåndsfavoritt, og hun var den  på scenen av 20 deltakere. Under avstemningen tok Belgia tidlig ledelsen og holdt den helt til slutt. «J'aime la vie» fikk fem 12-poengere og vant med , noe som var ny poengrekord. Den norske juryen ga  til sangen. 

Dette var Belgias første seier i konkurransen, og den er per 2017 fremdeles landets eneste.

## Etter seieren
Sangen er en lystig og sprudlende poplåt, og i teksten sang Sandra Kim at hun var 15 år. I ettertid viste det seg at hun bare var 13 år, noe som blant annet fikk sølvvinneren Sveits til å protestere. Belgia beholdt imidlertid seieren, og Den europeiske kringkastingsunion hevet senere aldersgrensen til 16 år. Sandra Kim vil derfor forbli den yngste vinneren i Eurovision Song Contest' historie, så lenge aldersgrensen ikke senkes igjen.

Sangen tok seg inn på hitlister i flere europeiske land, men ble ikke en like stor hit som vinnerlåtene årene før. «J'aime la vie» kom ikke inn på norske VG-lista, men huskes likevel godt i Norge, siden konkurransen gikk av stabelen i Bergen dette året. Vinnerlåten solgte også 1,4 millioner eksemplarer og toppet hitlisten hjemme i Belgia.

## Listeplasseringer

## Referanser
Consolata Boyle

**Consolata Boyle** er en irsk kostymedesigner kjent for sitt samarbeid med den engelske filmregissøren Stephen Frears. Hun har blitt nominert til Oscar for beste kostymedesign tre ganger for filmene *[[The Queen]]* (2006), *[[Florence Foster Jenkins (film)|Florence Foster Jenkins]]* (2016) og *[[Victoria & Abdul]]* (2017).

Boyle har også vunnet en Primetime Emmy Award for kostymearbeidet i TV-filmen *[[The Lion in the Winter (TV-film)|The Lion in the Winter]]* (2003). Ellers har hun stått for kostymene i filmene *[[Jernkvinnen]]* (2011), *[[Philomena]]* (2013) og *[[Frøken Julie (film)|Frøken Julie]]* (2014).

## Referanser


## Eksterne lenker
*
Drumma battalion

**Drumma Battalion** er en musikkprodusentduo fra Oslo. Duoen består av Patrick Ford Abrahamsen (født 11. mai 1986) og Glenn Ford Abrahamsen (25. april 1992). De har produsert låter for Abstract, French Montana, KaeN, Jadakiss  og Styles P.

## Oppvekst
Som 10 åring ble Patrick introdusert for hiphop-kulturen gjennom graffiti, breakdance og musikken.

## Diskografi
* *Yonas - Good Day (2020)* 
* *Drumma Battalion feat Roze and Abstract - Lies (2017) *
* *C Trox featuring Adam Tracy - Head In The Sand (2017)* 
* *K Koke featuring Noxxiii - Streets Raised Me (2017) *
* *KaeN - Edward Mordake (2017)* 
* *Arizona Zervas featuring Abstract - Keep It Real (2016)* 
* *Abstract featuring Roze - I Do This (x1 Gold)(2016)*
* *Abstract featuring Roze - Exposed (2016)*
* *C Trox featuring Jackson Breit - Sip Slow (2016)*
* *C Trox featuring Indy and Jackson Breit - About You (2016)*
* *Abstract featuring Yonas and Roze - Nobody (2016)*
* *Ollie featuring Abstract and Jackson Breit - All On Me (2016)*
* *Abstract featuring Jackson Breit - Built It Up (2015)*
* *Styles P feat Snyp Life - Make Due (2015)*
* *Fat Trel feat Malik Montana - Bad Bitch (2014)*
* *Abstract featuring Roze - Im Good (x1 Platinum)(2014) *
* *French Montana - SLM 2.0 (2013)*
* *Jadakiss - Part Of Me (2013)*
* *Dutch feat Ellie Goulding - Phantom (2013)*
* *Malik Montana feat A Mafia, Capone, Agallah, Grim Reep, JP - Not The One (2012)*

## Referanser


## Eksterne lenker
*
Nøtterø Haveby

**Nøtterø haveby** er et boligområde på Teie på Nøtterøy i Vestfold. Arkitekt Kristofer Lange stod bak plantegningene, og utbyggingen startet i 1919.

## Hagebyen
I løpet av første halvdel av 1900-tallet ble det anlagt mange hagebyer i Norge. De første hagebyene ble anlagt i mur, men utover på 1900-tallet begynte man også å bygge hagebyer med trehus.

Nøtterø haveby er et eksempel på hageby med trehusbebyggelse.

I 2016 engasjerte blant andre Fortidsminnesforeningen i Vestfold seg for å få de lokale myndigheter og befolkningen til å innse betydningen av å bevare Nøtterø haveby i sin opprinnelige form.

## Referanser
Precarium

**Precarium** (latin, av *precare* «be») er en form for lån i romerretten, kjennetegnet ved at eieren når som helst kan kreve å få sin eiendom tilbake. En romersk landeier kunne for eksempel la jordløse bønder slå seg ned på et stykke jord han ikke hadde bruk for, med plikt til å forlate den når han forlangte det. Låntakeren (prekaristen) sto derfor i en vanskelig («prekær») stilling.

## Litteratur
* Egil Gulbransen: *Norsk juridisk ordbok*. Oslo: Tanum 1948

## Se også
* Prekariat
Abu Dhabi Tour 2016

**Abu Dhabi Tour 2016** var den andre utgaven av sykkelrittet Abu Dhabi Tour og ble arrangert i Abu Dhabi i De forente arabiske emirater fra 20. til 23. oktober 2016. Rittet var del av Asiatouren i landeveissykling 2016.

## Lag

## Rute og etapper

### 1. etappe

### 2. etappe

### 3. etappe

### 4. etappe

## Eksterne lenker
* 
*
Joanna Johnston

**Joanna Johnston** er en engelsk kostymedesigner kjent for sitt samarbeid med filmregissørene Steven Spielberg og Robert Zemeckis. Hun har blitt nominert til Oscar for beste kostymedesign to ganger for filmene *[[Lincoln (film)|Lincoln]]* (2012) og *[[Allierte (film)|Allierte]]* (2016).

I tillegg til *Allierte* jobbet hun med Zemeckis på *[[Hvem lurte Roger Rabbit?]]* (1988), *[[Tilbake til fremtiden II]]* (1989), *[[Tilbake til fremtiden III]]* (1990), *[[Døden kler henne]]* (1992), *[[Kontakt (film)|Kontakt]]* (1997), *[[Cast Away]]* (2000) og *[[Polarekspressen (film)|Polarekspressen]]* (2004). I tillegg til *Lincoln* arbeidet hun med Spielberg på *[[Indiana Jones og de fordømtes tempel]]* (1984), *[[Purpurfargen]]* (1985), *[[Indiana Jones og det siste korstog]]* (1989), *[[Redd menig Ryan]]* (1998), *[[Klodenes kamp (film)|Klodenes kamp]]* (2005), *[[München (film)|München]]* (2005) og *[[War Horse]]* (2011).

## Referanser


## Eksterne lenker
*
Abu Dhabi Tour

**Abu Dhabi Tour** var et etapperitt på landeveissykkel for menn, avholdt i Abu Dhabi i De forente arabiske emirater som del av UCI Asia Tour og fra 2017 som del av UCI World Tour.

Rittet ble arrangert av RCS Sport som også arrangerer Giro d'Italia, og ble avholdt første gang fra 8. til 11. oktober 2015.

Etter 2018-utgaven ble det slått sammen med Dubai Tour til UAE Tour.

## Rute
De to første utgavene av rittet besto av fire etapper; tre flate for spurterne og én fjelltoppavslutning på Jebel Hafeet. Den siste etappen avholdes i tussmørke på Yas Marina Circuit, samme sted som det årlige Formel&nbsp;1-løpet Abu Dhabis Grand Prix. 

## Vinnere

## Referanser


## Eksterne lenker
*
SaxenOS

**SaxenOS** er en tidligere lettvekts Linuxdistribusjon fra Tyskland. Distribusjonen var et derivat av Zenwalk Linux, og derigjennom Slackware. Distribusjonen var laget spesielt for eldre datamaskiner med lave ressurskrav.

Distribusjonen støttet plattformen i486. Den benyttet skrivebordsmiljøet LXDE.

Versjon 1.0 ble lansert 9. januar 2006. Versjon 2009-beta1 ble lansert 4. januar 2009.

## Eksterne lenker
* SaxenOS ved DistroWatch
Xinerama

**Xinerama** er en utvidelse til vindussystemet X som gjør det mulig for applikasjonsprogramvare og vindusbehandlere å bruke to eller flere skjermer som en stor virtuell skjerm. Programmet ble utviklet under navnet **PanoramiX** av Madeline T. Asmus ved Digital Equipment Corporations Unix X Server Engineering Group, og ble tilføyd X11 Release 6.4 (X11R6.4) under navnet **Xinerama** av Open Group. Det ble innlemmet i XFree86 4.0 i 1998 og i Solaris versjon 7 11/99.

## Eksterne lenker
*Oversikt over X11R6.8 (X.Org)
Skogafjellstunnelen

**Skogafjellstunnelen** er en  meter lang motorveitunnel på Europavei 39 mellom Os og Bergen. Byggestart var våren 2015, og åpnet 31.10.2022. Tunnelen har to løp med til sammen fire kjørefelt og motorveistandard med fartsgrense 100 km/t. Skogafjelltunnelen er én av fire tunneler på strekningen Svegatjørn-Rådal.

Tunnelen hadde gjennomslag 22. februar 2017.

## Se også
*Lyshorntunnelen
*Liste over veitunneler i Norge
*Veitunneler i Norge

## Referanser


## Eksterne lenker
* NVDB [veikart](https://vegkart.atlas.vegvesen.no/#kartlag:geodata/@-29002,6713079,14/hva:~(~(id~67)~(id~581))/valgt:920231041:67)
Hebekkskogen

**Hebekkskogen** i Nordre Follo er en del av Nøstvetmarka som ligger mellom Hebekk og Oppegård syd og mellom gamle Oppegårsveien, med «Griserumpa» og Tusenfryd, i Ås.

Her finnes Stuene –  tre tidligere husmannsplasser; hvor en drives av Nordby-speiderne, og Radiostasjonen i Ski fra 1939. 

Kongeveien går igjennom Hebekkskogen.

## Eksterne lenker
* http://www.des-norge.no/ski-historielag/kultursti.htm 
* https://www.dntoslo.no/aktiviteter/827752/
* https://www.skiforeningen.no/marka/stuer/?id=76
Antoinette Meyn

**Antoinette Meyn** (1827–1915) var en norsk forfatter. Hun brukte pseudonymet «Marie» frem til 1888, før hun utgav to bøker under «Holger Birch». I 1893 gikk hun tilbake til å bruke «Marie».

## Familie
Hun var datter av kaptein Frederik Meyn (1790–1853) og Elisabeth Dorothea Schriver (1796–1882).  Faren ble senere oberst og felttøymester.

## Forfatterskap

### Pseudonymer
Antoinette Meyn utga en rekke bøker, men alltid under pseudonym. I begynnelsen av forfatterskapet benyttet hun pseudonymet «Marie». Da dette pseudonymet ble avslørt tok hun i bruk pseudonymet «Holger Birch». Under det nye, mannlige forfatternavnet fikk hun meget bedre anmeldelser enn hun hadde fått som «Marie». I 1893, med utgivelsen av *Svundne Tider* gikk hun tilbake til å bruke «Marie».

### Verker (utvalg)

#### ''Pressede Blomster'' (1889)
Da hun i 1889 ga ut *Pressede Blomster* under navnet «Holger Birch», lot hun følgende avsnitt åpne fortellingen:«Du Holger,» sagde Moder, idet hun proppede det sidste Par Strømper ned i et Hjørne af min lille Reisekuffert, «Du glemmer vel ikke, at Du har lovet at besøge min gamle Veninde, Frøken Lund, naar Du kommer til Laurvig?»En vesentlig del av denne romanen foregår ved kuranstalten Sandefjord Bad.

### Utenlandsk interesse

#### Sverige
Bøkene hennes ble også utgitt i svensk oversettelse. Det gjaldt blant annet *Frå min Hembygd, karakterskildringar* (Stockholm 1880), *I hemmet. Episoder* (Stockholm 1881), *I det tysta, skildringar från hemmets härd* (Stockholm 1881), *Anna* (Stockholm 1883, nytt opplag 1884), *Ungdomsminnen* (Stockholm 1884), *Från fars och mors tid. En tidsbild* (Stockholm 1885).

#### Tyskland
I 1882 ble den tyske oversettelsen *Im Stillen Schilderungen vom Heimischen Herd* utgitt i Gütersloh. Året etter ble *Zu Hause. Bilder aus dem täglichen Leben* utgitt samme sted. I 1885 kom *Zu Vaters und Mutters Zeit. Aus dem Jahre 1816*.

## Bibliografi
* 1875: *I Tusmørket. Et Hverdagsbillede* – av «Marie». Nye opplag i 1878 og 1881
* 1876: *Gjennem Kamp. Et Livsbillede* – av «Marie». Nye opplag i 1877 og 1879
* 1877: *Fra min Fødeby. Karakterskildringer* – av «Marie». Nytt opplag i 1879
* 1878: *I det Stille. Skildringer fra den hjemlige Arnes Synspunkt* – av «Marie» 
* 1879: *Af egen Kraft? Novelle* – av «Marie»
* 1881: *Hjemmet. Hverdagsbilleder* – av «Marie». Nytt opplag i 1882
* 1883: *I ensomme Timer* – av «Marie»
* 1884: *Fra Fars og Mors Tid. Tidsbilleder* – av «Marie». Nytt opplag i 1885
* 1885: *Dyvekes Hus. Et Drømmebillede* – av «Marie».
* 1887: *Drivende Skyer* – av «Marie»
* 1889: *Pressede Blomster* – av «Holger Birch»
* 1891: *Drøm og Virkelighed* – av «Holger Birch»
* 1893: *Svundne Tider. Et Tidsbillede* – av «Marie. (Holger Birch)»
* 1894: *Stadier. En Penneskitse* – av «Marie»
* 1896: *En Kjærligheds-Historie fra gamle Dage* – av «Marie»

## Referanser

## Eksterne lenker
* Antoinette Meyn - omtale i Store Norske Leksikon
Litteraturåret 1875

**Litteraturåret 1875** er en oversikt over utgivelser, hendelser, prisvinnere og avdøde personer med tilknytning til litteratur i 1875.

## Nye bøker
### Skuespill

* Bjørnstjerne Bjørnson – *[[En Fallit]]* 
* Henri de Bornier – *La Fille de Roland*
* H. J. Byron – *Our Boys*
* José Echegaray – *En el puño de la espada* (The Handle of the Sword)
* Guy de Maupassant – *À la feuille de rose, maison turque*
* Alfred Tennyson – *Queen Mary*

## Fødsler

## Dødsfall

## Referanser
Runlevel

**Runlevel** er en operasjonsmodus i operativsystemer som benytter en type initialisering som ble innført i UNIX System V. Som regel finnes det syv slike nivåer, nummerert fra 0 til 6, selv om også åtte (0 til 9) og 9 har forekommet (0 til 8). S blir noen ganger brukt som synonym for disse nivåene. Bare en runlevel utføres ved oppstart. De utføres ikke etter hverandre, delvis sekvensielt eller i en annen rekkefølge.

En runlevel definerer datamaskinens tilstand etter oppstart. Ulike slike nivåer blir typisk tildelt en enbrukermodus, en flerbrukermodus uten nettverkstjenester ved oppstart, en flerbrukermodus med nettverkstjenester ved oppstart, avslutning av operativsystenet og gjenopstart av systemet. Det eksakte oppsettet av disse vil variere mellom ulike avarter av UNIX, ulike linuxdistribusjoner og andre Unix-lignende operativsystemer.

## Eksterne lenker
* Runlevel Definition - av The Linux Information Project (LINFO)
* What are run levels? - LinuxQuestions.org
* FreeBSD system startup
* chkconfig, et verktøy for å spørre om og be om oppdaterte runlevel-kontrollerte tjenester
Buffalo Linux

**Buffalo Linux** er en tidligere Linuxdistribusjon fra USA. Distribusjonen var et derivat av VectorLinux og derigjennom også Slackware, og var beregnet på 32-biter arkitekturen i686. Målgruppen var den mindre bedrifter innenfor næringslivet. Distribusjonen kom preinstallert med IBM DB2 og Oracle Database og Microsoft-produkter i form av blant annet CodeWeavers. Distribusjonen kostet US$25.

Distribusjonen støttet plattformen i486. Den benyttet vindusbehandlerne Blackbox, Fluxbox, IceVM og VMaker og skrivebordsmiljøene GNOME, KDE og Xfce.

Versjon 1.05 ble lansert den 28. desember 2003. Versjon 1.7.5 ble lansert den 8. mai 2005.

## Eksterne lenker
* Buffalo Linux ved DistroWatch
Superb Mini Server

**Superb Mini Server** er en Linuxdistribusjon fra Hellas. Distribusjonen er et derivat av  Slackware, og var beregnet på 32-biter arkitekturen i486 og 64-biter x86-64. Distribusjonen fungerer som en tjener med internett, DNS, DHCP, fil- printer og fakstjenere, brannmuren iptables, en e-post tjener med spamfilter og antivirusprogram, og en BitTorrent stasjon. Den inkluderer også Webmin, et webbasert administrasjonsverktøy. Distribusjonen bruker Slackwares tekstbaserte installasjonsprogran, men baserer seg på Live-skript fra Slax. Distribusjonen kan brukes som en LiveDistro for testing.

Distribusjonen benytter vindusbehandleren Fluxbox.

Versjon 1.5.6 ble lansert 20. februar 2011. Versjon 2.0.9 ble lansert 5. oktober 2016.

## Eksterne lenker
* Superb Mini Server ved DistroWatch
Advanced Mobile Location

**Advanced Mobile Location** (**AML**) er en teknikk for å automatisk lokalisere en innringer til et nødnummer. Systemet gir en forbedring av nøyaktigheten til dagens opprinnelsesmarkering.

Metoden ble utviklet i Storbritannia av British Telecom, EE Limited og HTC som en løsning på unøyaktig posisjonsbestemmelse av nødsamtaler. Når en person i nød ringer et nødnummer fra en smarttelefon hvor AML er aktivert, vil telefonen automatisk bestemme sin nøyaktige posisjon og sende denne informasjonen til nødetatene via en SMS. Telefonens posisjonsbestemmelse bruker enten satellittnavigasjon (GPS eller lignende) eller trådløst internett, avhengig av hva som er best i øyeblikket. Det er estimert at denne teknikken er inntil 4000 ganger mer nøyaktig enn det tidligere systemet som baserer seg på posisjonen til nærmeste basestasjon.

Google kunngjorde i juli 2016 at alle Android-telefoner i verden med operativsystemversjon 2.3 eller nyere nå har Advanced Mobile Location (AML) innebygget. Google har gitt sin løsning navnet *Emergency Location Service* (ELS). Fra og med iOS 11.3 (utgitt 29. mars 2018) har også iPhone støtte for AML.

Implementasjon av AML startet i Storbritannia av flere telefonprodusenter og mobiloperatører. BT, EE, O2 og Three, sammen med  HTC, Sony, Alcatel og Samsung har implementert AML. AML er i full drift i en rekke land, bl.a.  Estland, Litauen og delstaten Niederösterreich i Østerrike. I tillegg ble AML testet i flere land i Europa, med mål om å sette det i drift innen utgangen av 2017. I Norge har AML vært testet av Nødetatene og NKOM i samarbeid med NRDB , og er nå i full drift. Tidligere har det vært testet av Telenor i samarbeid med NRDB. Nødvendig endring av forskriften ble gjennomført i 2018, og trer i kraft fra 1. november 2018.

## Referanser
Adrián Solano

**Adrián Solano** (født 1994) er en venezuelansk langrennsløper.

Solano hadde aldri deltatt i noen internasjonale konkurranser før han reiste til Ski-VM 2017 i Lahtis. Han måtte mellomlande i Paris, og han ble der stanset av sikkerhetspersonalet på flyplassen. Da han oppga at han skulle delta i Ski-VM ble dette funnet så usannsynlig for sikkerhetspersonalet at de fattet mistanke om at han enten smuglet narkotika eller måtte være terrorist. Han ble da satt i arrest i fem døgn før han ble returnert til Venezuela. Da saken kom arrangøren for øre startet noen en innsamlingsaksjon for å få kjøpt ny flybillett til Solano slik at han likevel kunne delta i mesterskapet.

Ettersom Solano ikke hadde gått noen FIS-renn måtte han kvalifisere seg for konkurransene. Etter flere fall og en brukket stav fant han det best å bryte etter en runde av kvalifiseringsløpet.

## Referanser


## Eksterne lenker
*
Moss Kurbad

**Moss Kurbad** var en behandlingsanstalt som ble opprettet i 1835 og nedlagt i 1958.

Badet lå innerst i Værlebukten, på sørsiden av Strandgata på Jeløya.

## Historie

### Moss Søbadindretning
Institusjonen ble åpnet den 17. juni 1835 som «Moss Søbadindretning», etter initiativ fra David Vogt, Hans Chrystie, Mathias Gude, P. C. Peterson og Wankel.

Sammen med Sandefjord kurbad (opprettet 1837) ble badeanstalten i Moss omtalt i kongebiografien *Kong Carl Johans Levnet*, som ble utgitt så tidlig som i 1838:Om de medicinske Videnskabers Fremskridt i begge Riger fortjener blot at anmærkes, at det hidtil i denne saavelsom i andre Henseender meget forsømte Norge erholdt et Rigshospital og en hensigtsmæssig medicinsk Organisation, som lededes af sagkyndige Mænd, hvorhos der lagdes stadig Mærke til alle Forbedringer i Udlandet. Dog vidste Homeopathien ikke at forskaffe sig Indpas; heller ikke frembragte den en Tidlang saa yndede dyriske Magnetisme noget mærkeligt Syn hos Nordboerne, hvis Nervesystem formedelst Klima og Levemaade maaske er mindre svækket og derfor ogsaa mindre modtageligt end de blødagtigere Sydboeres. I dets Sted erholdt Norge Badeindretninger, især i Moss og Sandefjord.

### Moss Kurbad
I 1920 overtok Moss kommune institusjonen, som ble omdøpt til Moss Kurbad. Kurbadet ble nedlagt i 1958. I 1968 brant badets hovedbygning, som deretter ble revet.

## Referanser


## Eksterne lenker
* Kurbadet – Karin Behn Skjævestad, Moss Historielag (2014). Besøkt 23. februar 2017.
Bluewhite Linux

**Bluewhite Linux**, også kalt **Bluewhite64**, er en tidligere Linuxdistribusjon fra Romania. Distribusjonen var et derivat av Slackware, og var beregnet på 64-biter arkitekturen x86-64. Etter at Slackware begynte å støtte denne arkitekturen, mistet Bluewhite Linux sin berettigelse.

Distribusjonen støttet plattformen i486. Den benyttet vindusbehandlerne Blackbox,  Fluxbox og VMaker og skrivebordsmiljøene KDE og Xfce.

Versjon 1.1 ble lansert 3. oktober 2006. Versjon 13.0 ble lansert 9. september 2009.

## Eksterne lenker
* Bluewhite Linux ved DistroWatch
Slackel

**Slackel** er en LiveDistro (CD) Linuxdistribusjon fra Hellas. Distribusjonen er et derivat av Slackware og Salix OS. Distribusjonen er beregnet på 32-biter arkitekturene i486 og i686 samt 64-biter x86-64.

Distribusjonen benytter vindusbehandleren Openbox og skrivebordsmiljøet KDE.

Slackel KDE-4.8.2 ble lansert 12. april 2012. Versjon 6.0.8 ble lansert 20. november 2016.

## Eksterne lenker
* Slackel ved DistroWatch
Hassan Ali Khaire

**Hassan Ali Khaire** (somali: *Xasan Cali Khayre*; også stavet **Khayre**, født 15. april 1968 i Somalia) er en somalisk politiker. Han ble i 2017 utnevnt til Somalias statsminister, men ble tvunget til å avgå i 2020.

## Tidlig liv
Khaire kom til Vestre Slidre som flyktning i slutten av 1980-årene. Han hadde i 2017 både somalisk og norsk statsborgerskap.

Hassan Ali Khaire tilhører i likhet med den forrige presidenten Hassan Sheikh Mohamud hawiye-klanen, men er fra underklanen murosade; president Mohamed Adullahi Mohamed – som utnevnte Khaire – tilhører darod-klanen, men Hassan Khaire er giftet inn i familien til den nye presidenten.

## Karriere
Hassan Ali Khaire var leder av Norsk somalisk råd (NRC) fra 2000 til 2002. I 2006 ble han Flyktninghjelpens ansvarlige for Somalia. Han var fra 2011 til 2014 organisasjonens regionaldirektør for Afrikas horn.

Han har i tillegg hatt en lederrolle i det britiske selskapet Soma Oil and Gas. I 2012 var han med i en bilkortesje som på den somalisk-kenyanske grensen ble angrepet av væpnede opprørere.

Flyktninghjelpen inkludert Hassan Khaire som hadde fungert som regionansvarlig, ble anklaget for grov uansvarlighet blant annet fordi de valgte å ikke ha væpnede vakter, og tapte en erstatningssak i norsk rett. Han har også vært anklaget for korrupsjon gjennom sitt tidligere arbeid i Somaoil, men anklagen ble frafalt på grunn av mangel på bevis, selv om det fortsatt var grunn til mistanke. FNs monitorgruppe anklaget Khaire for samarbeid med Shabaab, men dette ble senere dementert av gruppen etter trussel om injuriesak fra Khaires advokater.

Khaire ble 23. februar 2017 av landets president, Mohamed Abdullahi Mohamed, selv amerikansk statsborger, utnevnt som statsminister i Somalia. Forslaget må godkjennes av landets nasjonalforsamling.

Han ble bekreftet som statsminister av parlamentet den 1. mars 2017. Han avgikk som følge av et mistillitsvotum i juli 2020.

## Referanser
Hermund Nygård

**Hermund Nygård** (født 1979 i Råde) er en norsk jazzmusiker (trommer).

Han  gikk ut fra Jazzlinja (NTNU) i 2005 der han var i trio med Ove Alexander Billington piano og bassisten Andreas Amundsen.  Siden har han spilt i mange besetninger med Staffan William-Olsson og hans Sharp 9, Palle Wagnberg, Terje Gewelt, Håvard Fossum, Jens Fossum, spilt i bandene Hubtones, In Front, Platoon, Stjern. Hans egen **Hermund Nygård Quintet** innbefatter saksofonisten Knut Riisnæs, trompeter Kevin Dean, Anders Aarum på piano Audun Ellingsen på bass.
## Utgivelser
*2004: *I Fall in Love Too Easily* (Liphone), med Grethe J. Kruse
*2009: Julie Dahle Aagård, *[[Stompin' Feet]]* (Sweet Recordings)
*2013: *Tranquil Fjord* (NorCD), med Audun Ellingsen & Gisle Torvik
## Referanser


## Eksterne lenker
* 
* 
* 
*
Walt Disney’s Godbiter (blad)

***Walt Disney's Godbiter*** er et tegneserieblad som ble utgitt av Hjemmet/Egmont fra 1981 til 1984. Bladet inneholdt en klassisk Disney-historie tegnet av kjente tegnere som Carl Barks, Al Hubbard og Bob Grant. 

Denne bladserien hører egentlig til en serie med blader utgitt første gang i 1973, da som 'Disney 50 Jubileum'. Fra 1975 ble bladet utgitt som 'Walt Disney's Klassikere'. Og fra 1980 ble bladet gitt ut som 'Disney's Godbiter' før det skiftet navn til 'Walt Disney's Godbiter' fra 1981. Totalt 46 tegneserieblader ble utgitt. I dag er bladene populære samleobjekter.

## Disney 50 Jubileum (1973)

## Walt Disney's Klassikere (1975-1979)

## Disney's Godbiter (1980-1981)

## Walt Disney's Godbiter (1981-1984)

## Referanser


## Eksterne lenker
* Walt Disney's Godbiter i ComicVine
* Walt Disney's Godbiter i Comics
* Walt Disney's Godbiter i Inducks
Larvik sjømannsforening

**Larvik sjømannsforening** ble stiftet 16. mars 1849 i Larvik, og er Larviks eldste forening i kontinuerlig drift. Formålsparagrafen ble formulert som følger: «At virke for søfartens og sømandstandens interesser, især til udbredelse af practiske og theoretiske sømandskundskaber samt til standens fremadskriden i dannelse og moralitet.»

Foreningen ble etablert i en periode med store endringer i internasjonal skipsfart og vekst i norsk skipsfart, i og med opphevelsen av Navigasjonsakten i 1849.

I tillegg til å virke for sjøfartens interesser, samlet foreningen inn skutebilder, skutemodeller og akiver etter rederier. Dette skulle bli starten på Foreningen Larvik Sjøfartsmuseum, og senere Larvik Sjøfartsmuseum.

## Referanser


## Litteratur
* Thomas Arbo Høeg, *Larvik sjømannsforening 1849–1949 og byens skibsfart i samme tidsrom*, Ant. Andersen trykkeri, Larvik, 1949 (Ebok fra bokhylla.no)
* Thor-Olaf Martinsen, *I storm og stille, Larvik sjømannsforening gjennom 150 år*, Joh. Nordahls trykkeri, Oslo, 1999 (Ebok fra bokhylla.no)

## Eksterne lenker
* Larvik Sjømannsforenings offisielle nettsted
Tollboden (Larvik)

**Tollboden** i Larvik, også kalt **Den Gamle Tollbod**, ble oppført i 1714 av kjøpmann og murermester Johan Andreas Blume. Bygningen brant i 1728. En vet ikke sikkert hvor mye av murbygningen som ble ødelagt ved brannen. Bygningen ble oppført på nytt i 1730 og påbygd i to arker.

Bygget ble fredet av Riksantikvaren i 1922. Riksantikvaren omtalte bygningen som en av Norges best bevarte murbygg fra første halvdel av 1700-tallet. Byggets arkitektur er unik i Norge. En må visstnok til Helsingør i Danmark og tollbygningen der for å finne noe liknende. Etter kirken er det Larviks nest eldste murbygning. I 1952 ble bygningen gjenstand for en omfattende rehabilitering. En skiftet 1300 steiner i fasadene, 7500 taksteiner og en rekke av vinduene. Bygget er på tre etasjer. Grunnmur og yttervegger er oppført i teglstein som er pusset og malt. Ordene "Gud vere vor Vægter" står på østsiden.

Bygningen var opprinnelig bygd som bolig, og fungerte på 1700-tallet som prestebolig. I 1850 kjøpte staten bygningen for å bruke den som tollbod. Senere ble bygningen brukt til teaterlokale, mineralvannfabrikk, trikotasjefabrikk (1904) og lager for Felleskjøpet (1932–1958). Fra 1962 har bygningen huset Larvik Sjøfartsmuseum.

## Referanser


## Eksterne lenker
* 
* «En farverik historie» , artikkel på Larvik Museums nettside
CBS / Fox Video

**CBS / Fox Video** var et mediaselskap som ga ut filmer på VHS, Betamax og LaserDisc. Det ble grunnlagt i 1982 etter at CBS og 20th Century Fox gikk sammen for å starte et selskap for å gi ut filmer på hjemmemedier. I 1985 fikk selskapet rettighetene til å gi ut BBCs filmer i Nord-Amerika. I 1998 ble selskapet en del av 20th Century Fox Home Entertainment. 

## Referanser
Thomas Newman

**Thomas Montgomery Newman** (født 20. oktober 1955 i Los Angeles i California) er en amerikansk filmmusikkomponist.

## Karriere
Thomas Newman kommer fra en familie med filmmusikere. Både faren Alfred Newman, onkelen Lionel Newman, broren David Newman og søskenbarna Randy Newman og Joey Newman har drevet med musikk, og spesielt filmmusikk.

Thomas Newman gikk på Yale University før han begynte med filmkomposisjon i 1984. Gjennombruddet kom i 1994 med premiere på filmene *[[Little Women (film fra 1994)|Little Women]]* og *[[Frihetens regn]]*, som begge hadde musikk av Thomas Newman. Siden har han komponert filmmusikken til en rekke filmer.

Han har blitt nominert til Oscar for beste originalmusikk 14 ganger, men aldri vunnet. Newman har derimot vunnet to BAFTA-priser for *[[American Beauty (film)|American Beauty]]* og *[[Skyfall]]* og flere Grammy-priser. Han vant også en Primetime Emmy Award for musikken i *[[Seks fot under]]*.

Newman er gift og har tre barn.

## Filmmusikk (utvalg)
Thomas Newman har skrevet musikk til blant annet følgende filmer:
* 1984: *[[Ungt opprør]]*
* 1984: *[[Revenge of the Nerds]]*
* 1986: *[[Jumpin' Jack Flash (film)|Jumpin' Jack Flash]]*
* 1991: *[[Stekte grønne tomater]]*
* 1992: *[[Whispers in the Dark]]*
* 1992: *[[Duften av kvinne]]*
* 1994: *[[Frihetens regn]]* – filmmusikken ble nominert til Oscar
* 1994: *[[Little Women (film fra 1994)|Little Women]]* – filmmusikken ble nominert til Oscar
* 1995: *[[Unstrung Heroes]]* – filmmusikken ble nominert til Oscar
* 1997: *[[Rød rettferdighet]]*
* 1998: *[[Hestehviskeren (film)|Hestehviskeren]]*
* 1998: *[[Meet Joe Black]]*
* 1999: *[[American Beauty (film)|American Beauty]]* – filmmusikken ble nominert til Oscar
* 1999: *[[Den grønne mil]]*
* 2000: *[[Erin Brockovich (film)|Erin Brockovich]]*
* 2000: *[[Pay It Forward]]*
* 2002: *[[Road to Perdition (film)|Road to Perdition]]* – filmmusikken ble filmmusikken ble nominert til Oscar
* 2003: *[[Oppdrag Nemo]]* – filmmusikken ble nominert til Oscar
* 2004: *[[En serie uheldige hendelser]]* – filmmusikken ble nominert til Oscar
* 2005: *[[Cinderella Man]]*
* 2006: *[[The Good German]]* – filmmusikken ble nominert til Oscar
* 2008: *[[WALL·E]]* – filmmusikken ble nominert til to Oscar-priser
* 2008: *[[Revolutionary Road]]*
* 2011: *[[The Adjustment Bureau]]*
* 2012: *[[Skyfall]]* – filmmusikken ble nominert til Oscar
* 2013: *[[Saving Mr. Banks]]* – filmmusikken ble nominert til Oscar
* 2015: *[[Bridge of Spies]]* – filmmusikken ble nominert til Oscar
* 2015: *[[Spectre]]*
* 2016: *[[Oppdrag Dory]]*
* 2016: *[[Passengers]]* – filmmusikken ble nominert til Oscar
* 2017: *[[Victoria & Abdul]]*
* 2019: *[[1917 (film)|1917]]*
* 2022: *[[Dog]]*

## Referanser


## Eksterne lenker
* 
* 
*